Associatioun vun de Lëtzebuerger Bibliothekären, Archivisten an Dokumentalisten

D'Associatioun vun de Lëtzebuerger Bibliothekären, Archivisten an Dokumentalisten, ass eng lëtzebuergesch ASBL déi de 16. Dezember 1991 ënner dem Numm Association Luxembourgeoise des Bibliothécaires, Archivistes et Documentalistes gegrënnt gouf; d'Statute goufen de 6. August 1996 am Memorial C – N°377 publizéiert. Zu hire Membere gehéiert och d'Nationalarchiv.

Zu den Ziler vun der Associatioun gehéieren ë. a.:

 d'Ënnerstëtzung vun den Interesse vum Beruff vun de Bibliothekären, Archivisten an Dokumentalisten;
 d'Ausbilden an eng berufflech Weiderbildung fir hir Membere bidden;
 d'Bibliothéikswëssenschaft, d'Archivwëssenschaft an d'Dokumentatiounstechniken z'entwéckelen.

Enn Mäerz 2009 gouf an enger aussergewéinlecher Generalversammlung eestëmmeg decidéiert, den Numm op Lëtzebuergesch z'ännerenÄnnerung den 23. Mäerz 2009 am Handelsregëster ënnert der RCSL-Nummer F3048 agedroen, fir dem Dilemma am Fall vun engem däitschen an / oder franséischen Numm aus dem Wee ze goen. D'Ofkierzung ALBAD konnt op déi Manéier bäibehale ginn.

D'ALBAD, an d'Lëtzebuerger Nationalbibliothéik sinn déi eenzeg lëtzebuergesch Membere vun der IFLA, der International Federation of Library Associations.

D'Presidentin ass zënter 2020 d'Estelle Beck; virdru war de Jean-Marie Reding de President.

D'ALBAD vergëtt all 5 Joer den ALBAD-Präis.

 Kuckt och 
 Bibliothéik
 Lëscht vun de Bibliothéiken zu Lëtzebuerg
 Bibliothéikswiesen zu Lëtzebuerg

 Um Spaweck 
Websäit vun der ALBAD

Kategorie:ASBLen zu Lëtzebuerg
Kategorie:Bibliothéikswiesen